Pro14 se rugbybase maak planne | Netwerk24
Leinster het in 2019 die Pro14-reeks gewen toe hulle die Glasgow Warriors in die eindstryd geklop het. Dié Ierse klub is in die binnebaan om dalk weer in die eindstryd te speel. Foto: Getty Images
Die organiseerders van die reeks kyk na verskeie moontlikhede om die seisoen sinvol af te sluit, nadat die reeks in Maart weens die Covid-19-pandemie onderbreek is.
Die besluitnemers wil dit ten alle koste vermy om nie ’n kampioen te kroon nie.
’n Ander voorstel wat genoem word, is ’n verkorte veldtog met ’n halfeindronde en eindstryd.
In dié geval sal twee ander Ierse klubs, Munster en Ulster, sake saam met Edinburgh en Leinster uitspook.
Die koronavirus het dié jaar se rugbykalender in totale chaos met ook die Sesnasies-reeks wat nog nie afgehandel is nie.
Al die plaaslike klubligas in Skotland is sedertdien nietig verklaar.
Ook die Superreeks sal waarskynlik nie voltooi word nie nadat Sanzaar op 14 Maart halt geroep het vanweë die virus.
Die Haaie sal in ’n gunstige posisie wees sou ’n soortgelyke scenario vir die Superreeks beplan word.
Die Durbaniete is boaan die algehele puntelys met 24 punte, gevolg deur die Brumbies en die Crusaders (albei 23).
Wêreldrugby het onlangs gesê hy is hoopvol dat die Julie-toetsreekse nie in die slag sal bly nie. – Sportredaksie, bbc.com
Meer oor: Superugby | Pro14 | Edinburgh | Leinster | Rugby